แรงซื้อกลับ “บิ๊กแคป” ดัน SET ปิดเช้าบวก 19 จุด
SET ปิดเช้าบวก 19 จุด ตามต่างประเทศ รับแรงซื้อกลับหุ้นใหญ่ แนวโน้มช่วงบ่ายคาดดัชนีประคองตัวในแดนบวกได้ โดยให้แนวรับ 1,570 จุด และแนวต้าน 1,580 จุด
SET ปิดเช้า 19 จุด ตามต่างประเทศ รับแรงซื้อกลับหุ้นใหญ่ แนวโน้มช่วงบ่ายคาดดัชนีประคองตัวในแดนบวกได้ โดยให้แนวรับ 1,570 จุด และแนวต้าน 1,580 จุด
4 ต.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้ฟื้นตัวได้ค่อนข้างดีเช่นเดียวกับตลาดหุ้นต่างประเทศ โดยได้รับแรงหนุนจากนักลงทุนคลายกังวลการปรับขึ้นอัตราดอกเบี้ยของธนาคารกลางสหรัฐ (เฟด) หลังจากดัชนีภาคการผลิตของสหรัฐร่วงลงสู่ระดับ 50.9 ในเดือนก.ย.ซึ่งต่ำกว่าที่ตลาดคาดการณ์ จึงมีแรงซื้อกลับหุ้นขนาดใหญ่หลังวานนี้ดัชนีฯ ร่วงลงแรงจาก panic sell โดยหุ้นที่หนุนตลาด ได้แก่ DELTA, PTT, GULF, CRC เป็นต้น
สำหรับแนวโน้มช่วงบ่าย คาดว่าดัชนีน่าจะประคองตัวเคลื่อนไหวในแดนบวกได้ต่อ ให้แนวรับที่ 1,570 จุด และแนวต้าน 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,558.86 ล้านบาท ปิดที่ 682.00 บาท เพิ่มขึ้น 62.00 บาท
CPALL มูลค่าการซื้อขาย 1,622.99 ล้านบาท ปิดที่ 53.25 บาท ลดลง 1.00 บาท
PTTEP มูลค่าการซื้อขาย 1,295.65 ล้านบาท ปิดที่ 164.50 บาท ราคาไม่เปลี่ยนแปลง
AOT มูลค่าการซื้อขาย   997.57 ล่านบาท ปิดที่ 72.25 บาท เพิ่มขึ้น 0.50 บาท
ADVANC มูลค่าการซื้อขาย 977.06 ล้านบาท ปิดที่ 193.00 บาท เพิ่มขึ้น 1.00 บาท